ΚΑΝΟΝΙΣΜΟΣ (ΕΟΚ) αριθ. 1315/93 ΤΗΣ ΕΠΙΤΡΟΠΗΣ της 28ης Μαΐου 1993 περί θεσπίσεως λεπτομερών κανόνων εφαρμογής του κανονισμού (ΕΟΚ) αριθ. 3834/90 του Συμβουλίου σχετικά με τη μείωση των εισφορών για ορισμένα γεωργικά προϊόντα καταγωγής αναπτυσσόμενων χωρών, όσον αφορά το άμυλο γεωμήλων που υπάγεται στον κωδικό ΣΟ 1108 13 00

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3834/90 του Συμβουλίου της 20ής Δεκεμβρίου 1990 για τη μείωση των εισφορών κατά το έτος 1991 για ορισμένα γεωργικά προϊόντα, καταγωγής αναπτυσσόμενων χωρών (1), όπως τροποποιήθηκε από τον κανονισμό (ΕΟΚ) αριθ. 1509/92 (2), και ιδίως το άρθρο 3,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (3), όπως τροποποιήθηκε τελευταία από τον κανονισμό (ΕΟΚ) αριθ. 1738/92 (4), και ιδίως το άρθρο 12 παράγραφος 2,

Εκτιμώντας:

ότι ο κανονισμός (ΕΟΚ) αριθ. 3917/92 του Συμβουλίου (5) παρατείνει την ισχύ του κανονισμού (ΕΟΚ) αριθ. 3834/90, προβλέποντας μείωση της εισφοράς για την εισαγωγή αμύλου γεωμήλων που υπάγεται στον κωδικό ΣΟ 1108 13 00, εντός του ορίου σταθερής ποσότητας 50 τόνων ετησίως-

ότι είναι σκόπιμο να καθοριστούν λεπτομερείς κανόνες για την εφαρμογή του εν λόγω κανονισμού- ότι πρέπει να προβλεφθεί ότι τα πιστοποιητικά που αφορούν την εισαγωγή των εν λόγω προϊόντων στο πλαίσιο της εν λόγω σταθερής ποσότητας εκδίδονται μετά την πάροδο προθεσμίας που ορίζεται για την εξέτασή τους και μέσω, κατά περίπτωση, του καθορισμού ενιαίου ποσοστού των αιτουμένων ποσοτήτων-

ότι, ειδικότερα, πρέπει να επαληθεύεται η καταγωγή των προϊόντων και, για το σκοπό αυτό, να υπόκειται η έκδοση των πιστοποιητικών εισαγωγής στην προσκόμιση εγγράφων που εκδίδονται από τις ενδιαφερόμενες χώρες-

ότι πρέπει να προβλεφθούν τα στοιχεία που πρέπει να αναφέρονται στις αιτήσεις και τα πιστοποιητικά, κατά παρέκκλιση των άρθρων 8 και 21 του κανονισμού (ΕΟΚ) αριθ. 3719/88 της Επιτροπής της 16ης Νοεμβρίου 1988 περί κοινών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (6), όπως τροποποιήθηκε τελευταία από τον κανονισμό (ΕΟΚ) αριθ. 2101/92 (7)- ότι, εντούτοις, η ισχύς των πιστοποιητικών πρέπει να περιορίζεται μέχρι τις 31 Δεκεμβρίου του έτους της έκδοσης των πιστοποιητικών, λαμβανομένης υπόψη της περιόδου εφαρμογής του κανονισμού (ΕΟΚ) αριθ. 3917/92-

ότι, προκειμένου να διασφαλιστεί η αποτελεσματική διαχείριση του προβλεπόμενου καθεστώτος, πρέπει να προβλεφθεί, κατά παρέκκλιση του άρθρου 12 του κανονισμού (ΕΟΚ) αριθ. 891/89 της Επιτροπής της 5ης Απριλίου 1989 περί ειδικών λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα των σιτηρών και του ρυζιού (8), όπως τροποποιήθηκε τελευταία από τον κανονισμό (ΕΟΚ) αριθ. 3570/92 (9)- ότι η εγγύηση που αφορά τα πιστοποιητικά εισαγωγής στο πλαίσιο του εν λόγω καθεστώτος πρέπει να καθοριστεί σε 25 Ecu ανά τόνο-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο προϊόν που υπάγεται στον κωδικό ΣΟ 1108 13 00, καταγωγής αναπτυσσόμενων χωρών, εφαρμόζεται το καθεστώς που προβλέπεται στο άρθρο 1 του κανονισμού (ΕΟΚ) αριθ. 3834/90, στο πλαίσιο των διατάξεων του παρόντος κανονισμού.

Άρθρο 2

Για να γίνει δεκτή, η αίτηση πιστοποιητικού εισαγωγής συνοδεύεται από το πρωτότυπο του πιστοποιητικού καταγωγής ΣΓΠ τύπος Α, που εκδίδεται από τις αρμόδιες αρχές της ενδιαφερόμενης χώρας για τα εν λόγω προϊόντα.

Άρθρο 3

1. Οι αιτήσεις πιστοποιητικού εισαγωγής στο πλαίσιο της σταθερής ποσότητας που προβλέπεται από τον κανονισμό (ΕΟΚ) αριθ. 3834/90 υποβάλλονται στις αρμόδιες αρχές κάθε κράτους μέλους κάθε πρώτη εργάσιμη ημέρα της εβδομάδας μέχρι τις 13.00, ώρα Βρυξελλών.

Οι αιτήσεις πιστοποιητικού πρέπει να αφορούν μια ποσότητα που δεν μπορεί να υπερβαίνει την ποσότητα των δέκα τόνων.

2. Τα κράτη μέλη διαβιβάζουν τις αιτήσεις πιστοποιητικού εισαγωγής με τέλεξ ή με τέλεφαξ, το αργότερο μέχρι τις 18.00, ώρα Βρυξελλών, την ημέρα της υποβολής τους.

Η πληροφορία αυτή πρέπει να ανακοινώνεται χωριστά από την πληροφορία που αφορά τις άλλες αιτήσεις πιστοποιητικού εισαγωγής σιτηρών.

3. Την Παρασκευή που ακολουθεί την ημέρα της υποβολής των αιτήσεων, η Επιτροπή προσδιορίζει και ανακοινώνει με τέλεξ στα κράτη μέλη σε ποιο βαθμό δίδεται συνέχεια στις αιτήσεις πιστοποιητικών.

4. Μόλις λάβουν την ανακοίνωση της Επιτροπής, τα κράτη μέλη μπορούν να εκδώσουν τα πιστοποιητικά εισαγωγής. Κατά παρέκκλιση του άρθρου 21 παράγραφος 1 του κανονισμού (ΕΟΚ) αριθ. 3719/88, η διάρκεια ισχύος του πιστοποιητικού υπολογίζεται από την ημέρα της πραγματικής έκδοσής του.

Εντούτοις, η διάρκεια ισχύος των πιστοποιητικών εισαγωγής δεν μπορεί να υπερβαίνει τις 31 Δεκεμβρίου του έτους της έκδοσής τους.

5. Κατά παρέκκλιση του άρθρου 8 παράγραφος 4 του κανονισμού (ΕΟΚ) αριθ. 3719/88, η ποσότητα που τίθεται σε ελεύθερη κυκλοφορία δεν μπορεί να είναι μεγαλύτερη από αυτήν που αναφέρεται στις θέσεις 17 και 18 του πιστοποιητικού εισαγωγής. Για το σκοπό αυτό, στη θέση 19 του εν λόγω πιστοποιητικού αναγράφεται ο αριθμός "0".

Άρθρο 4

Για το προϊόν που εισάγεται με μείωση της εισφοράς που προβλέπεται στο άρθρο 1 παράγραφος 1 του κανονισμού (ΕΟΚ) αριθ. 3834/90, η αίτηση πιστοποιητικού εισαγωγής και το πιστοποιητικό περιλαμβάνουν:

α) στη θέση 20, μία από τις ακόλουθες μνείες:

Producto SPG, Reglamento (CEE) no 1315/93,

GPO-produkt, forordning (EOF) nr. 1315/93,

APS-Erzeugnis, Verordnung (EWG) Nr. 1315/93,

Προϊόν ΣΓΠ, κανονισμός (ΕΟΚ) αριθ. 1315/93,

GPS-Product, Regulation (EEC) No 1315/93,

Produit SPG, reglement (CEE) no 1315/93,

Prodotto SPG, regolamento (CEE) n. 1315/93,

APS-produkt, Verordening (EEG) nr. 1315/93,

Produto SPG, Regulamento (CEE) no 1315/93-

β) στη θέση 8, το όνομα της χώρας από την οποία κατάγεται το προϊόν.

Από το πιστοποιητικό δημιουργείται η υποχρέωση να γίνει η εισαγωγή από την εν λόγω χώρα.

Εξάλλου, το πιστοποιητικό εισαγωγής περιλαμβάνει στη θέση 24 μία από τις ακόλουθες μνείες:

Exaccion reguladora reducida un 50 %,

Nedsaettelse af importafgiften med 50 %,

Ermaessigung der Abschoepfung um 50 %,

Εισφορά μειωμένη κατά 50 %,

50 % levy reduction,

Prelevement reduit de 50 %,

Prelievo ridotto del 50 %,

Met 50 % verlaagde heffing,

Direito nivelador reduzido de 50 %.

Άρθρο 5

Κατά παρέκκλιση του άρθρου 12 στοιχεία α) και β) του κανονισμού (ΕΟΚ) αριθ. 891/89, η σχετική εγγύηση για τα πιστοποιητικά εισαγωγής που προβλέπονται από τον παρόντα κανονισμό ανέρχεται σε 25 Ecu ανά τόνο.

Άρθρο 6

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Μαΐου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 370 της 31. 12. 1990, σ. 121.

(2) ΕΕ αριθ. L 159 της 12. 6. 1992, σ. 1.

(3) ΕΕ αριθ. L 281 της 1. 11. 1975, σ. 1.

(4) ΕΕ αριθ. L 180 της 1. 7. 1992, σ. 1.

(5) ΕΕ αριθ. L 396 της 31. 12. 1992, σ. 1.

(6) ΕΕ αριθ. L 331 της 2. 12. 1988, σ. 1.

(7) ΕΕ αριθ. L 210 της 25. 7. 1992, σ. 18.

(8) ΕΕ αριθ. L 94 της 7. 4. 1989, σ. 13.

(9) ΕΕ αριθ. L 362 της 11. 12. 1992, σ. 51.